open-index/open-wikipedia-markdown huggingface dataset:
Tähtivalokuvaus

**Tähtivalokuvaus** on valokuvauksen alalaji, joka on erikoistunut kuvaamaan taivaan astronomisia kohteita, kuten Kuuta, Aurinkoa, planeettoja, tähtiä tai tähtisumuja ja galakseja.

Tähtivalokuvat voivat olla yksinkertaisia kirkkaiden kohteiden kuvia tai monimutkaisia valotuksia, joiden tarkoitus on tuoda esiin kohteita, jotka ovat liian heikkovaloisia paljaalla silmällä nähtäviksi. Lähes aina tähtivalokuvauksessa käytetään pitkiä valotusaikoja. 

Useimmat kohteet ovat heikkovaloisia ja pieniä. Tehokkaassa tähtivalokuvauksessa käytetään monia menetelmiä, kuten kameran kiinnittämistä suureen tähtikaukoputkeen. Kuvauksessa käytetään valoherkkää kennoa  tai erityisherkkää filmiä. Valotusajat voivat olla erittäin pitkiä, tai sama kuva valotetaan yli 20 kertaa. Taustan sumentumista valosaasteen vuoksi estetään suodattimilla. Seurantalaitteistoilla kompensoidaan sitä, että tähdet liikkuvat maasta nähtynä maan pyörimisliikkeen takia.

Harrastaja tarvitsee tähtivalokuvauksen kokeiluun kameran, johon on mahdollista valita pitkä valotusaika. Myös lankalaukaisin ja jalusta ovat avuksi. Kun kuva on otettu kuvat pinotaan yhteen tietokoneohjelmalla kuten DeepSkyStacker - ohjelmalla taustakohinan hillinäksi. 

## Lähteet
* 

## Kirjallisuutta
*
Roy Oliver Disney

**Roy Oliver Disney** (24. kesäkuuta 1893 Chicago, Illinois – 20. joulukuuta 1971 Kalifornia) oli Walt Disneyn veli ja yksi The Walt Disney Company -yhtiön perustajista. Kun Walt Disney edusti taiteellista puolta, Roy Disney piti yhtiön talouden tasapainossa. Hän meni naimisiin Edna Francisin kanssa huhtikuussa 1925. Heidän poikansa Roy E. Disney (1930–2009) työskenteli myös Disney-yhtiössä.

## Lähteet

## Aiheesta muualla
* 
* 
* 
* 
*
McCain

**McCain** voi tarkoittaa ainakin seuraavia:

* Henry Pinckney McCain (1861–1941), yhdysvaltalainen kenraali, Yhdysvaltain armeijan kenraaliadjutantti 1914&ndash;1918
* John S. McCain, Sr. (1884–1945), yhdysvaltalainen amiraali
* John S. McCain, Jr. (1911–1981), yhdysvaltalainen amiraali
* John S. McCain III (1936–2018), yhdysvaltalainen sotilas ja poliitikko
* Meghan McCain (s. 1984), yhdysvaltalainen kolumnisti, kirjailija ja televisiojuontaja
* Roberta McCain (1912–2020), yhdysvaltalainen seurapiirihenkilö
* William David McCain (1907–1993), yhdysvaltalainen kenraali, yliopiston kansleri ja poliitikko
Huomenna sinä tulet

**Huomenna sinä tulet** on suomalaisen näyttelijä-laulaja Susanna Haaviston soolouran vuonna 1985 julkaistu esikoisalbumi. Levy sisältää Esa Helasvuon säveltämiä kappaleita, joihin Haaviston lisäksi sanoituksia ovat tehneet muun muassa Marja-Leena Mikkola ja Liisa Ryömä. Albumi toteutettiin ESEK:in eli Esittävän säveltaiteen edistämiskeskuksen sekä LUSES:in eli Luovan säveltaiteen edistämisssäätiön taloudellisella avustuksella.

## Kappaleet
Kaikki sävellykset ja sovitukset Esa Helasvuo.

; A-puoli
# 
# 
# 
# 
# 

; B-puoli
# 
# 
# 
# 
# 

## Tekijät
### Muusikot
* Susanna Haavisto – laulu, taustalaulut
* Pave Maijanen – taustalaulut
* Pentti Lahti – huilut, saksofonit
* Esa Helasvuo – piano, syntetisaattori, taustalaulut
* Esa Kotilainen – harmonikka, syntetisaattorit
* Kalle Jämsen – kitarat, mandoliini
* Jarmo Nikku – kitarat
* Juha Tikka – bassokitarat, vetopasuuna, trumpetti, taustalaulut
* Vesa Aaltonen – rummut
* Tapio ”Mongo” Aaltonen – lyömäsoittimet
* Susanne Helasvuon jousiryhmä – jousisoittimet

### Tuotanto
* Juha Tikka – tuottaja
* Ande Päiväläinen / Polarvox
* Markku Törrönen / Finnvox-studiot, Helsinki, toukokuu 1985 – äänitys
* Esa Helasuvo, Juha Tikka ja Markku Törrönen – miksaus
* Markku Alatalo ja Susanna Haavisto – kannen suunnittelu
* Markku Alatalo – kannen kuvaus
* Jaana Lamppu – kannen ulkoasu
* Kaija Ilomäki – maskeeraus
* Maisu Anttonen – soittorasia
* Pirjo Helasvuo – tuotantoapu

## Lähteet
* Albumi Suomen Äänitearkiston tietokannassa

### Viitteet

## Aiheesta muualla
* ''Huomenna sinä tulet'' discogs.com -sivustolla
Lillian Watson

**Lillian Debra "Pokey" Watson** (s. 11. heinäkuuta 1950) on entinen yhdysvaltalainen uimari ja olympiavoittaja.

"Pokey" Watson voitti uintiurallaan kaksi olympiakultaa. Tokion 1964 olympialaisissa hän ui kolmannen osuuden Yhdysvaltain 4&nbsp;×&nbsp;100 metrin vapaauintiviestijoukkueessa, joka voitti kultaa maailmanennätysajalla 4.03,8. Neljä vuotta myöhemmin Méxicon olympialaisissa hän saavutti kultaa 200 metrin selkäuinnissa ajalla 2.24,8. Laji oli tuolloin ensimmäistä kertaa olympialaisten ohjelmassa.

## Lähteet

* 
*
Elaine Tanner

**Elaine Tanner** O.C. (s. 22. helmikuuta 1951) on kanadalainen uimari ja olympiamitalisti.

Elaine Tanner saavutti Méxicon 1968 olympialaisissa hopeaa sekä 100:n että 200 metrin selkäuinnissa. Hän ui 100 metrin alkuerissä olympiaennätyksen 1.07,6 ja paransi sitä välierissä aikaan 1.07,4. Loppukilpailussa hän saavutti ajan 1.06,7 mutta hävisi puoli sekuntia maailmanennätyksen uineelle Yhdysvaltain Kaye Hallille. Kaksi päivää myöhemmin hän hävisi 200 metrillä 2,6 sekuntia Yhdysvaltain Lillian Watsonille. Seuraavana päivänä hän saavutti pronssia 4&nbsp;×&nbsp;100 metrin vapaauintiviestissä, jossa hän ui kolmannen osuuden.

## Lähteet

* 
*
Miksi?

**Miksi** on suomalaislaulaja Susanna Haaviston toinen, syksyllä 1992 julkaistu studioalbumi. Levy sisältää suomalaisia laulelmahenkisiä popballadeja. Albumin tuottajana toimi Haaviston aviomies Juha ”Frank” Tikka.

Albumin tunnetuimpia kappaleita ovat chansonhenkinen ”Odotusta Pariisissa” sekä Hectorin kanssa esitetty duetto ”Kanssasi on niin hyvä olla”. Jälkimmäisen singlejulkaisu nousi 50 hittiä -listan kahdeksanneksi ja oli parhaimmillaan radiosoittolistan viidentenä. Singlen B-puolelta löytyvä albumin nimikappale ylsi parhaimmillaan 50 hittiä -listan sijalle 34. Itse albumi nousi Suomen virallisen listan 13. sijalle pysyen listalla yhdeksän viikon ajan.

Flamingo Music julkaisi albumin vinyyli- ja CD-levyinä sekä C-kasettina. CD-levyllä on lisäksi kaksi kappaletta, joita ei julkaistu vinyylilevyllä ja C-kasetilla. Myös kappalejärjestys eroaa CD-levyllä hieman muista versioista.

## Kappaleet

### LP- ja C-kasettipainokset
; A-puoli
# 
# 
# 
# 
# 
# 
# 

; B-puoli
# 
# 
# 
# 
# 

### CD-painos
Kappaleet, joita ei ole julkaistu muilla painoksilla tummenettu.
# 
# 
# 
# 
# 
# 
# 
# 
# 
# 
# 
# 
# 
# 

## Tekijät
### Muusikot
* Susanna Haavisto – laulu
* Ona Kamu ja Kaija Kärkinen – taustalaulut
* Esa Helasvuo – piano
* Timo Pratskin – kosketinsoittimet, (kaasu)harmonikka
* Esa Kotilainen – harmonikka
* Mikko Kuustonen – kitarat
* Jarmo Nikku – kitarat, mandoliini
* Olli Haavisto – pedal steel-kitara, dobro
* Esa Kaartamo – kitarat, kosketinsoittimet
* Juha Tikka – kontrabasso, kosketinsoittimet (syntetisaattori ja ohjelmointi kappaleessa ”Kanssasi on niin hyvä olla”), melodika (”Kanssasi on niin hyvä olla”)
* Anssi Nykänen – rummut, tamburiini, lehmänkello
* Kari Lindstedt – sello

### Tuotanto
* Jorma Hämäläinen ja Jari Laasanen / MTV – äänitys ja miksaus
* Mika Jussila – vinyylin kaiverrus
* Iris Bask ja Susanna Haavisto – kannen suunnittelu
* Iris Bask / Atelier Universal – valokuvat
* Pauli Saastamoinen – masterointi

## Lähteet
* 
* Albumi Fono-äänitetietokannassa
* ''Miksi'' discogs.com -sivustolla

### Viitteet
Asnières-sur-Seine

**Asnières-sur-Seine** () on kunta Hauts-de-Seinen departementissa Ranskassa. Siellä on arviolta 86&nbsp;020 asukasta (vuonna 2013) ja sen pinta-ala on 4,82 neliökilometriä. Asnières on yksi Pariisin esikaupunkialueen suurimmista kunnista.

## Nimi
Asnières-sur-Seineä kutsuttiin aiemmin vain nimellä Asnières. Nimi Asnières tallennettiin ensimmäistä kertaa vuonna 1158 muodossa Asnieras, joka taas tuli keskiaikaisen latinan sanasta asinaria, joka tarkoittaa aasifarmia. 

Helmikuussa 2008 kunnasta tuli virallisesti Asnières-sur-Seine.

## Kuvia

File:Près gare Asnières.jpg|Aseman läheltä
File:Theatre d'Asnieres par Line1.jpg|Teatteritalo
File:FO Bord Seine-bd.jpg|Toimistotalo Seinen varrella
File:Château d'Asnière.jpg|Asnièren linna
File:Église Sainte-Genevive - nef.jpg|Sainte Geneviève -kirkko
Baigneurs a Asnieres.jpg|*Une baignade à Asnières* (Georges Seurat, 1884)


## Lähteet

## Aiheesta muualla

*Virallinen kotisivu
The Soul Cages

**The Soul Cages** on brittimuusikko Stingin kolmas studioalbumi. Se oli Stingin toinen albumi, joka ylsi hänen kotimaassaan listaykköseksi.

The Soul Cages on isän kuolemaan keskittynyt konseptialbumi, jonka työstäminen auttoi Stingiä käsittelemään isänsä kuolemaa. Useat kappaleet kertovat merestä, laivoista ja purjehduksesta, koska Stingin isä oli usein ollut pahoillaan, ettei ryhtynyt purjehtijaksi.
 
## Kappaleet
#"Island of Souls"  – 6:41
#"All This Time"  – 4:54
#"Mad About You"  – 3:53
#"Jeremiah Blues (Part 1)" – 4:46
#"Why Should I Cry For You?"  – 4:54
#"Saint Agnes and the Burning Train" (instrumentaali) – 2:43
#"The Wild Wild Sea"  – 6:41
#"The Soul Cages"  – 5:52
#"When the Angels Fall"  – 7:48
Lynette McClements

**Lynette McClements** (s. 11. toukokuuta 1951) on entinen australialainen uimari ja olympiavoittaja.

Lynette McClements voitti Méxicon 1968 olympialaisissa kultaa 100 metrin perhosuinnissa ajalla 1.05,5. Yhdysvaltain Ellie Daniel hävisi hänelle 0,3 sekuntia. Hopeaa hän sai 4&nbsp;×&nbsp;100 metrin sekauintiviestissä, jossa hän otti toisella osuudella hieman kiinni Yhdysvaltain etumatkaa. Yhdysvallat voitti kuitenkin Australian 1,7 sekunnin erolla.

## Lähteet

* 
*
Compagnie de Chine

**Compagnie de Chine** oli ranskalainen kauppakomppania joka perustettiin 1660 ja lakkautettiin 1723. Komppanian perustivat katoliset ranskalaiset papit, ja komppanian tarkoituksena oli kuljettaa katolisia lähetyssaarnaajia Aasiaan. Komppania tilasi itselleen laivan, mutta laiva  ajautui karille vähän ajan kuluttua vesillelaskusta. Laivan karilleajon jälkeen lähetyssaarnaajat saattoivat matkata vain maata pitkin ja komppania joutui vaikeuksiin. 1664 komppania yhdistyi Ranskan Itä-Intian kauppakomppaniaan. 1698 komppania perustettiin uudelleen, mutta se lopetti toimintansa 1723.
Linda Gustavson

**Linda Gustavson** (s. 30. marraskuuta 1949) on entinen yhdysvaltalainen uimari ja olympiavoittaja.

Gustavson saavutti kolme mitalia Méxicon 1968 olympialaisissa. Hän voitti kultaa 4&nbsp;×&nbsp;100 metrin vapaauintiviestissä, jossa hän ui toisen osuuden. Hopeaa hän sai 400 metrin vapaauinnissa, jossa hän hävisi 16-vuotiaalle maannaiselleen Debbie Meyerille 3,7 sekunnilla. Pronssia hän sai 100 metrin vapaauinnissa, jossa hän varmisti Yhdysvaltain kolmoisvoiton häviten kultamitalisti Jan Hennelle 0,3 sekuntia.

## Lähteet

* 
*
Aestit

**Aestit** on historiallinen termi, jolla viitattiin balttilaisiin heimoihin. Tacitus mainitsi aestit *[[Germania (kirja)|Germania]]*-teoksessaan vuonna 98 jaa. 

## Aestit lähteissä
Tacitus kuvasi *Germania*-teoksessaan balttilaisia heimoja ja kutsui heitä nimellä *Aesti, gentes Aestiorum*. Tacituksen mukaan aestit asuivat ”Suebin meren” rannalla, joka tarkoitti Itämerta.

Tacituksen mukaan aestit puhuivat samantapaista kieltä kuin kelttiläisessä Britanniassa samaan aikaan puhuttiin, mutta väitteellä tuskin on todellisuuspohjaa. Tacituksen mukaan aestit käyttivät aseina ryhmysauvoja eli puisia nuijia, palvoivat jumaläitiä, pitivät taikakaluina villisian kuvia ja olivat ensimmäisiä jotka keräsivät ja kävivät kauppaa meripihkalla. Meripihkakauppa on kuitenkin jo pronssikauteen palautuva ilmiö ja siten paljon Tacituksen aikoja vanhempi.

Cassiodorus kirjoitti vuosina 523–526 ostrogoottien kuninkaan Teoderikin nimissä kirjeen aestilaisille (*Hesti*). Historioitsija Jordanes mainitsi aestilaiset teoksessaan *'De origine actibusque Getarum* ('Goottien alkuperä ja teot') . Hän viittaa goottien eepokseen, jonka mukaan ostrogoottien kuningas Ermanarik oli aikoinaan käynyt sotaretkellä aestilaisia vastaan. Cassiodoruksen maininnan mukaan aestit asuivat Itämeren kaakkoisrannikolla eli preussilaisten, sambialaisten ja kuurilaisten alueella.

Einhard mainitsee noin vuosien 830–833 paikkeilla aestilaiset (*aisti*) teoksessaan *[[Vita Karoli Magni]]* ('Kaarle Suuren elämä'). Anglosaksi matkailija Wulfstan kertoi aestilaisista noin vuosina 890–893. Hänen mukaansa he asuivat Itämeren rannikolla Veikselin suusta itään (*Eastum, Eastland*). Wulfstanin mukaan aestilaisilla oli Truso-niminen kauppapaikka, joka sijaitsi meripihkatiellä, lähellä nykyistä Elblągia. Trusossa myytiin meripihkaa, orjia ja turkiksia. Hänen mukaansa aestilaisilaisilla oli useita linnoitettuja kaupunkeja, jotka kävivät keskenään sotia. Lisäksi Wulfstan kuvasi muun muassa heidän hautajaistapojaan.

Läntiset maantieteilijät alkoivat kutsua 800-luvulla länsibalttilaisia heimoja preussilaisiksi.

## Lähteet
* 

### Viitteet
Liuren

**Liuren** (, "kuusi reniä",  on kiinalaisen metafysiikan haara, jonka avulla ennustetaan ihmisten jokapäiväisen elämän tapahtumia. 

Liuren on yksi "kolmesta oppisuunnasta":
*Taiyishenshu
*Qimendunjia  
*Liuren 

Liurenin nimi on peräisin kiinalaisen kosmologian periaatteesta:
*"Taivaan yksi synnyttää veden."*

Täten vesirungoilla on erityisasema taivaallisten runkojen joukossa.  *Ren*iä käytetään, koska se on yang.  Ren voi muodostaa parin kuuden maallisen oksan kanssa.  Nämä ovat zi, yin, chen, wu, shen ja xu.  Tästä tulee nimi "kuusi reniä".

Liuren-menetelmiä on kolme:
*Pieni liuren eli käsimenetelmä
*Keskiliuren
*Suuri liuren (大六壬 dàliùrén), jonka täydellinen nimi on *Liuren shenke* (六壬神課 liùrénshénkè, kuuden renin henkien kirja).

Pieni ja keskiliuren ovat perimätiedon mukaan Li Chunfengin (李淳風 Lǐ Chúnfèng; Wade–Giles: Li Ch'un-feng, 602–670), kiinalaisen matemaatikon, astronomin ja historioitsijan kehittämiä menetelmiä.

Pieni liuren on nopea menetelmä, jossa lasketaan sormilla kuukauden, päivän ja tunnin mukaan hetken suotuisuus tai epäsuotuisuus.

Keskiliurenissa laskutoimitukset tehdään ajasta riippuen eteen- tai taaksepäin.  Ennuste on jokin 52:sta muistettavasta värssystä.

Suurta liurenia pidetään kaikkein tarkimpana menetelmänä, mutta myös vaativimpana oppia ja hallita.  Liuren-mestareita ei tunneta monta.

Alun perin suurta liurenia käytettiin sotataktiikan osana.  Sittemmin sitä alettiin käyttää eri elämänaloja koskevaan ennustamiseen. Sitä pidetään erityisen tarkkana välineenä sairausennusteen laatimisessa.  Sen avulla sanotaan voitavan kertoa, onko sairaus parannettavissa vai kuolemaksi, mikä sen aiheuttaa, mikä lääkintä voi tehota sekä miten kauan paraneminen kestää.  Liuren ei korvaa normaalia diagnoosia vaan on sen apuväline.

## Historia

Chun silkkikäsikirjoitus (楚帛書; pinyin: Chǔ bóshū; Wade–Giles: Ch'u Po-shu), astrologinen ja astronominen kirjoitus, joka löydettiin Taistelevien läänitysvaltioiden aikaisesta Chu-valtion alueella sijaitsevasta haudasta (n. 300 eaa.), perustuu tutkija Li Lingin mukaan liurenin astrologiseen ajanlaskuun.

Kaikki paitsi yksi kahdeksasta tähän asti löydetystä shipanista eli eräänlaisesta astrolabista on liuren-shipaneja.  Vanhin näistä on Ruyinin toisen markiisin Xiahou Zaon (夏侯灶) haudasta (n.165 eaa.) löydetty lakatusta puusta valmistettu shipan.

*Hanshu* (漢書 Han-dynastian kirja) kertoo miten keisari Wang Mang turvautui kautensa viimeisinä hetkinä liuren-ennustukseen:

"Mang pukeutuneena syvään purppuraan ja silkkivyöhön, johon keisarilliset sinetit oli kiinnitetty, piteli kädessään keisari Shunin tikaria. Astrologinen virkailija laittoi *shi*n hänen eteensä asettaen sen vastaamaan päivää ja tuntia.  Keisari käänsi istuimen myötäämään Otavan kahvaa ja istuutui."

## Lähteet

* Ho Peng Yoke: "Chinese Mathematical Astrology, Reaching out to the stars", 2003 Routledge, U.K.
* Kalinowski, Marc: "Les instruments astro-calendriques des Han et la méthode Liu Ren", Bulletin de l'Ecole francaise d'Extrême-Orient, Tome 72, 1983, pp.309-419
* Skinner, Stephen: "Guide to the Feng Shui Compass, A Compendium of Classical Feng Shui", 2008 Golden Hoard Press, Singapore
Hunnuton Isis

**Hunnuton Isis** () on Teosofisen Seuran perustajan Helena Blavatskyn pääteoksia. Teos ilmestyi kaksiosaisena vuonna 1877. Ensimmäinen osa käsitteli tiedettä ja toinen uskontoja. Tiedettä käsittelevässä osassa Blavatsky arvosteli oman aikansa tieteitä, ja teologia-osassa hän esitteli etenkin läntisen kulttuuripiirin uskontoja ja esoteerisia oppeja Pythagoraasta gnostikoihin ja ruusuristiläisiin.

Vuosikymmen myöhemmin julkaisemassaan teoksessa *[[Salainen oppi]]* Blavatsky pyrki selventämään ja täydentämään *Hunnuttomassa Isiksessä* esitettyjä asioita.

## Lähteet
* www.ruusuristi.net 

## Aiheesta muualla
* Teosofia.net - Poimintoja Hunnuttomasta Isiksestä
Aulnay-sous-Bois

**Aulnay-sous-Bois** [] on kunta Seine-Saint-Denis’n departementissa Ranskassa. Se sijaitsee Pariisin koillisella esikaupunkivyöhykkeellä. Kunnassa on arviolta 82&nbsp;634 asukasta (vuonna 2013) ja sen pinta-ala on 16,2 neliökilometriä. 

Aulnayssa sijaitsee 1970-luvun alussa avattu PSA Peugeot Citroën -yhtymän autotehdas, joka työllisti parhaimmillaan 3&nbsp;300 ihmistä. Tehdas suljettiin lokakuussa 2013. Lähes 40 toimintavuoden aikana siellä valmistui 8&nbsp;568&nbsp;391 autoa.

## Nimi
Nimi Aulnay tulee keskiaikaisen latinan sanasta alnetum, joka tarkoittaa leppälehtoa. Nimi johtuu lepistä, jotka ympäröivät aluetta muinaisina aikoina. 

Aulnay-sous-Bois’ta kutsuttiin alun perin nimellä Aulnay-lès-Bondy, joka tarkoittaa ’Aulnay Bondyn lähellä’. Kunnan nimeksi tuli Aulnay-sous-Bois vuonna 1903. Nimi tarkoittaa ’Aulnay metsän alla’. Metsällä viitataan muinaiseen Bondyn metsään, joka ympäröi aiemmin suurimman osan Pariisin koillisosasta. 

## Lähteet

## Aiheesta muualla

*Virallinen kotisivu
Wolfgang Rihm

**Wolfgang Rihm** (13. maaliskuuta 1952 Karlsruhe, Länsi-Saksa – 27. heinäkuuta 2024) oli saksalainen säveltäjä. Hän opiskeli säveltämistä Eugen Werner Velten johdolla Karlsruhessa 1968−1972 Staatlich Hochschule für Musikissa ja opetti itsekin samassa opistossa 1973−1978 sekä vuodesta 1985 sävellyksen professorina. Vuosina 1972−1973 hän opiskeli Karlheinz Stockhausenin johdolla Kölnissä ja 1973−1976 Klaus Huberin Freiburg im Breisgaussa. Lisäksi hän opiskeli musiikkitiedettä Freiburg im Breisgaun yliopistossa 1973−1976.

Rihm työskentelee sävellyksen professorina Karlsruhen musiikkikorkeakoulussa.

Rihmin teoksen *Morphonie* ensiesitys aloitti hänen säveltäjänuransa 1974. Hänet tunnetaan modernina ja erittäin tuotteliaana säveltäjänä. Hän on tehnyt satoja teoksia, muun muassa oopperoita, oratorioita, jousikvartettoja ja orkesteriteoksia, joista suurin osa on äänittämättä. 

Rihmille myönnettiin joulukuussa 2014 vuoden 2015 Grawemeyer-sävellyspalkinto teoksesta *In-Schrift 2*.

## Lähteet
* The Living Composers Project. 
* Audiophile Audition. 

### Viitteet
Kadonnut tie

**Kadonnut tie** on suomalaislaulaja Susanna Haaviston neljäs studioalbumi. Se julkaistiin vuonna 2002.

## Kappaleet
Kaikki kappaleet sanoittanut Susanna Haavisto. Kappaleen 13 portug. käännös: Tuula ja Vitor Ramos. Laulusovitukset: Anna-Mari Kähärä ja Jarmo Saari.

# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Susanna Haavisto – laulu, taustalaulu

;Zetaboo
* Anna-Mari Kähärä – taustalaulu, piano ja haitari (1)
* Jarmo Saari – kitara, taustalaulu, kosketinsoittimet, ohjelmointi
* Pekka Lehti – basso
* Marko Timonen – rummut ja lyömäsoittimet
* Severi Pyysalo – vibrafoni (3, 4, 6, 7, 9, 12, 13)

+

* Eija Ahvo – laulu (5)
* Juha Ala – oboe (3, 4, 9)
* Olli Haavisto – pedal steel (2, 4, 6, 11)
* Esa Helasvuo – piano (8)
* Mari Kätkä – haitari (8)
* Markku Lepistö – haitari (5)

;Jousikvartetti (3, 4, 5, 7, 9)
* Maija Linkola – I viulu
* Anna-Leena Haikola – II viulu
* Lotta Poijärvi – alttoviulu
* Päivi Ahonen – sello (myös 2, 10)

;Puhallinorkesteri (1)
* Juha Tikka – trumpetti
* Jarmo Saari – pasuuna

## Lähteet
* *Kadonnut tie* -CD:n kansilehti
Dan Kinsey

**Daniel Chapin Kinsey** (22. tammikuuta 1902 &ndash; 27. kesäkuuta 1970) oli yhdysvaltalainen yleisurheilija, 110 metrin aitajuoksun olympiavoittaja Pariisissa 1924.

Kinsey oli syntynyt St. Louisissa, Missourissa ja opiskeli Illinoisin yliopistossa koulualaa. Hänestä kehittyi huippuaituri ja vuonna 1924 hän voitti yliopistojen mestaruuden pika-aidoissa.

Pariisin olympialaisissa Kinsey voitti sekä alku- että välieränsä ajalla 15,4. Finaalissa Kinsey sai erinomaisen lähdön ja johti kilpaa yhdessä George Guthrien kanssa. Guthrie jäi, mutta Sid Atkinson nousi johtoon niukasti ennen Kinseytä. Atkinson osui viimeiseen aitaan ja Kinsey ohitti hänet voittaen niukasti.

Kinseyn juoksutyyliä kuvattiin jäykäksi, mutta ruhjovan voimakkaaksi. Puutteellisen tekniikkansa hän korvasi muita pika-aitureita paremmalla perusnopeudellaan. 

Kinsey valmistui yliopistosta 1926 ja jatkoi opintojaan liikuntatieteissä Oberlin Collegessa, missä hän sittemmin työskenteli vuoteen 1959 asti. Opettamisen ohella Kinsey valmensi koulun urheilujoukkueita ja oli useiden urheilukomiteoiden ja järjestöjen johtokunnissa.

Vuodesta 1959 eläkkeelle jäämiseensä 1970 asti Kinsey toimi Earlham Collegen ja Michiganin yliopiston professorina. Hän kuoli kotonaan Indianan Richmondissa pian eläkkeelle siirtymisensä jälkeen 68-vuotiaana.

## Lähteet
Susan Pedersen

**Susan Pedersen** (s. 16. lokakuuta 1953) on entinen yhdysvaltalainen uimari ja olympiavoittaja.

Pedersen saavutti neljä mitalia Méxicon 1968 olympialaisten uintikilpailuissa. Vuorokausi 15-vuotissyntymäpäivänsä jälkeen hän voitti kultaa 4&nbsp;×&nbsp;100 metrin sekauintiviestissä. Hän pääsi ankkuriosuudelle puolen sekunnin johdossa Australian joukkueeseen mutta kasvatti eron lopulta 1,7 sekuntiin. Toisen kultamitalinsa hän voitti 4&nbsp;×&nbsp;100 metrin vapaauintiviestissä. Hopeaa hän sai 100 metrin vapaauinnissa, jossa hän hävisi maannaiselleen Jan Hennelle 0,3 sekuntia, ja 200 metrin sekauinnissa, jossa hän hävisi maannaiselleen Claudia Kolbille 4,1 sekuntia. Lisäksi hän sijoittui neljänneksi 400 metrin sekauinnissa, jossa Itä-Saksan Sabine Steinbach jätti hänet mitalisijojen ulkopuolelle 0,5 sekunnin erolla.

## Lähteet
* 
*
Tampere Unitedin kausi 2007

**[[Tampere United]]** lähti **[[Veikkausliiga-kausi 2007|Veikkausliiga-kauteen 2007]]** hallitsevana mestarina. Kausi oli Tampere Unitedin kahdeksas pääsarjatasolla. Kauden päätteeksi joukkue juhli tuplamestaruutta eli sekä Veikkausliigan että Suomen Cupin voittoa. Muutamaa notkahdusta lukuun ottamatta kausi oli Unitedin hallintaa, ja joukkue varmistikin mestaruutensa jo ennen kahta viimeistä kierrosta. Kotiotteluissaan Tampere United kärsi kauden aikana vain yhden tappion .

Tampere United ylsi myös Euroopan kentillä poikkeuksellisen hyviin saavutuksiin. Se eteni Mestarien liigan karsinnoissa aina kolmannelle karsintakierrokselle asti pudottaen jatkosta sanmarinolaisen SS Muratan ja bulgarialaisen Levski Sofian. Kolmannella kierroksella norjalainen Rosenborg BK kuitenkin esti TamU:n etenemisen lohkovaiheeseen selkein yhteismaalein 5–0. UEFA Cupin ensimmäisellä kierroksella TamU kohtasi vielä Bordeauxin, mutta ranskalaisjoukkue eteni jatkoon niukasti maalein 4–3. Ottelussa Rosenborgia vastaan syntyi seuran yleisöennätys, 16 800 katsojaa .

Suomen Cupin voitto ratkesi marraskuussa FC Honkaa vastaan Helsingin Finnair Stadiumilla dramaattisten vaiheiden jälkeen. Varsinaisen peliajan jälkeen ottelu oli tasatilanteessa 1–1. Jatkoajalla molemmat joukkueet viimeistelivät kaksi osumaa, ja voitto ratkesi vasta rangaistuspotkukilpailussa. Siinä kaikki Tampere Unitedin ampujat onnistuivat maalinteossa ja maalivahti Mikko Kavén torjui kaksi Hongan laukausta.

## Pelaajat kaudella 2007

## Ottelut Veikkausliigassa

## Ottelut Mestarien liigan karsinnassa
### Ensimmäinen karsintakierros

Tampere United eteni toiselle karsintakierrokselle maalein 4–1.

### Toinen karsintakierros

Tampere United eteni kolmannelle karsintakierrokselle maalein 2–0.

### Kolmas karsintakierros

Tampere United putosi jatkosta, Rosenborg eteni lohkovaiheeseen yhteismaalein 5–0.

## Ottelut UEFA Cupissa
### 1. kierros

Tampere United putosi jatkosta, Bordeaux eteni lohkovaiheeseen yhteismaalein 4–3.

## Ottelut Suomen Cupissa

**Välierä**

**Loppuottelu**

## Lähteet
*Tampere Unitedin virallinen sivusto
*Veikkausliigan sivusto

### Viitteet
American Ornithologists’ Union

**American Ornithologists’ Union** (**AOU**) on vanhin yhdysvaltalainen lintutieteellinen yhdistys.

AOU perustettiin vuonna 1883 ja se on vanhin Amerikoissa toimiva lintutieteellinen yhdistys. 2000-luvun alussa AOU on suurin ja monipuolisin lintutiedettä ja lintujen suojelua edistävä yhdistys, johon kuuluu lähes 4&nbsp;000 jäsentä. Tieteen ammattilaisten lisäksi yhdistys kelpuuttaa jäseneksi myös opiskelijat, luonnonsuojelijat, lintuharrastajat ja muut maailman linnuista kiinnostuneet.

AOU:n puheenjohtajana toimii Edward H. Burtt ja sihteerinä Sara R. Morris. AOU julkaisee neljännesvuosittain ilmestyvää lintutieteellistä lehteä *[[The Auk]]*, Pohjois-Amerikan lajilistaa *AOU Checklist of North American Birds* sekä lajitutkielmia esittelevän *Ornithological Monographs*.

Yhdistyksen osoite on: American Ornithologists’ Union, 1313 Dolley Madison Blvd., Suite 402 McLean, VA 22101, U.S.A.

## Historiaa
AOU perustettiin American Museum of Natural Historyssa New York Cityssä. Sen perustajia olivat lintutieteilijät Elliott Coues, Joel Asaph Allen ja William Brewster. Alkuperäsijäseniä olivat myös muun muassa Henry Wetherbee Henshaw, Clinton Hart Merriam ja Robert Ridgway.

Allen toimitti yhdistyksen julkaisua *The Auk*, joka aikaisemmin oli tunnettu nimellä *Bulletin of the Nuttall Ornithological Club* vuodesta 1876, ja jota julkaisi Harvardin yliopistoon perustettu lintutieteellinen kerho *The Nuttall Ornithological Club*, joka oli nimetty edesmenneen brittiläisen luonnontieteilijän Thomas Nuttallin mukaan. Allen oli *The Auk*in päätoimittaja 1884–1912, Witmer Stone 1912–1936, John Todd Zimmer 1942–1948, Robert W. Storer 1953–1957.

Puheenjohtajina ovat toimineet myös (puutteellinen luettelo): Frank Chapman, Daniel Giraud Elliot 1890–1891, C. F. Batchelder (1905–), Witmer Stone 1920–1923, Alexander Wetmore (1926–1929), Joseph Grinnell (1929–1932), Edward William Nelson, Herbert Friedmann (1938–1939), James Paul Chapin 1939–1942, James Lee Peters 1942–1945, Josselyn Van Tyne (1950–1953), Ernst Mayr, George H. Lowery, Jr. (1959–1961), Dean Amadon (1964–1966), Robert W. Storer (1970–1972), Thomas Raymond Howell (1982–1984), Burt Leavelle Monroe Jr. (1990–1992), Richard C. Banks (1994–1996), Ned K. Johnson (1996–1998).

AOU:n logossa on kuvattu siivetönruokki (*Pinguinus impennis*), jonka Louis Agassiz Fuertes alun perin piirsi *The Auk*in kanteen vuonna 1915.

## Lähteet

* AOL
Sīkrags

**Sikgrags** (liiviksi *Sīkrõg*) on kylä Liivinrannalla Latviassa. Se on yksi vanhimmista kirjallisissa lähteissä mainituista Liivinrannan kylistä, se on mainittu jo vuonna 1387. Kylä oli aikoinaan yksi Liivinrannan kaupan keskuksia, mutta Suuren Pohjan sodan jälkeen se taantui pelkäksi kalastajakyläksi. Kylä on Petõr Dambergin syntymäpaikka. Kylästä käytetään myös nimityksiä Sīkraga, Sikraguciems, Sikrag, Sīkraguciems, Sikraga ja Sikragutsiyems.

## Aiheesta muualla
*Ziemelkurzeme - Sīkrags
Metsäkulma (Elimäki)

**Metsäkulma** on Kouvolan Korian lähellä sijaitseva kylä, jossa asuu vajaa 100 henkeä. Metsäkulman naapurikyliä ovat Takamaa, Löytty ja Vilppula. Metsäkulmalla on ennen sijainnut myös kaatopaikka.
Peili (albumi)

**Peili** on suomalaislaulaja Susanna Haaviston kolmas studioalbumi. Se julkaistiin vuonna 1994.

## Kappaleet
#
#
#
#
#
#
#
#
#
#
#
#

## Kokoonpano
* Susanna Haavisto – laulu, kitara, taustalaulu (kappaleet 1 ja 2)
* Jarmo Nikku – kitara (kappaleet 1–4, 6 ja 10–12), mandoliini (kappale 5), sitar (kappale 8)
* Esa Kaartamo – kitara (kappaleet 1, 2, 4, 5 ja 9), kitarasyntetisaattori (kappale 3), kosketinsoitin (kappale 5), äänet (kappale 9)
* Arto Tamminen – kitara (kappaleet 1, 4, 5 ja 8), sello (kappaleet 5, 9 ja 10)
* Juha Tikka – basso, kosketinsoitin (kappaleet 2, 3, 5, 7–10 ja 12), Rhodes-sähköpiano (kappale 12), harmonialaulu (kappale 5)
* Anssi Nykänen – rummut
* J-P Virtanen – Rhodes-sähköpiano (kappaleet 6 ja 10), Hammond-urut (kappaleet 1, 4, 11 ja 12), piano (kappale 11)
* Mongo Aaltonen – lyömäsoittimet (kappaleet 3, 6, 8 ja 10), putkikellot (kappale 11), tamburiini (kappaleet 1, 2 ja 4)
* Leea Nikku – harppu (kappale 11)
* Heikki Keskinen – tenorisaksofoni (kappale 11)
* Riku Niemi – vibrafoni (kappale 11)
* Kaija Kärkinen – taustalaulu (kappaleet 1, 2 ja 4)
* Ona Kamu – taustalaulu (kappaleet 1, 2 ja 4)
* Veeti & The Velvets – taustalaulu (kappale 11)
* Jukka Pohjola, Jukka Rantamäki, Kaisa Kallinen, Kaisa Porra, Katariina Hohti ja Ulla-Maija Hallantie – jouset

### Tuotanto
* Juha Tikka – tuottaja, äänittäjä, miksaaja
* Dan Tigerstedt – äänittäjä, miksaaja
* Pauli Saastamoinen – masteroija

## Lähteet
* Susanna Haaviston diskografia Ahvon ja Haaviston fanisivuilla 
* Albumi Fono-äänitetietokannassa
* ''Peili'' discogs.com -sivustolla
Haavakyyhkyt

**Haavakyyhkyt** (*Gallicolumba*) on kyyhkyjen heimoon kuuluva lintusuku.

## Haavakyyhkylajit
* Celebesinhaavakyyhky (*Gallicolumba tristigmata*)
* Kultarintakyyhky (*Gallicolumba rufigula*)
* Luzoninhaavakyyhky (*Gallicolumba luzonica*)
* Mindanaonhaavakyyhky (*Gallicolumba crinigera*)
* Mindoronhaavakyyhky (*Gallicolumba platenae*)
* Negrosinhaavakyyhky (*Gallicolumba keayi*)
* Tawitawinhaavakyyhky (*Gallicolumba menagei*)

## Lähteet
*
*ITIS: Gallicolumba
Taiyishenshu

**Taiyishenshu ** (太乙神數 tàiyǐshénshù, "Pohjantähden hengen laskeminen") eli lyhyesti *taiyi*, on kiinalaisen metafysiikan haara, jota käytetään tutkittaessa valtiollisia ja kansainvälisiä tapahtumia, sairauksia, säätä ja luonnononnettomuuksia sekä tehtäessä näitä koskevia ennusteita.

Taiyi on yksi "kolmesta oppisuunnasta" (三式 sānshì):
*Taiyishenshu 
*Qimendunjia  
*Liuren 

Alun perin taiyita käytettiin pääsääntöisesti silloin, kun haluttiin tietää, kannattiko lähteä sotaan tai taisteluun.  

"Xin Yuanshi" (新元史 "Uusi Yuan-dynastian historia") kertoo Zhang Kangin (张康) elämäkerrassa, miten Kublai-kaani kysyi 1282 neuvoa Zhangilta suunnitellessaan Japanin valloitusta.  Hän peruutti hyökkäyksen, koska taiyi ei antanut arvoja kenraalille eikä kenraaliluutnantille.  Hän olisi todennäköisesti menettänyt suuren osan kenraaleistaan ja täten hävinnyt.

Tayista johdettiin useita siviilikäyttöön soveltuvia menetelmiä, joista tunnetuin on **kohtalon laskeminen**.  Toinen päähaara on **heksagrammi-analyysi**, joka perustuu Yijingin heksagrammeihin.  Sen avulla ihmiselle luodaan syntymäheksagrammi ja uraheksagrammi, joita tutkimalla saadaan pikkutarkempi kuva ihmisen kohtalosta.

## Aiheesta muualla
* Taiyi-ennusmenetelmä.
Pro Evolution Soccer 5

**Pro Evolution Soccer 5** (Japanissa **Winning Eleven 9** ja Yhdysvalloissa **World Soccer Winning Eleven 9**) on Konamin kehittämä ja julkaisema ''Pro Evolution Soccer'' -pelisarjaan kuuluva jalkapallopeli, joka julkaistiin vuonna 19. lokakuuta 2005. PlayStation 2:lle, PlayStation Portablelle, Xboxille ja Microsoft Windowsille.

*Pro Evolution Soccer 5*:ssa on kolme täysin lisensioitua liigaa: Espanjan Primera División (La Liga), Italian Serie A ja Alankomaiden Eredivisie sekä vain Korean ja Japanin maajoukkueet ovat täysin lisensioituja. Pelaajia, joukkueita ja stadioneita pystyy kuitenkin halutessaan muokkaamaan.

## Joukkueet
### Liigajoukkueet
#### Lisensioidut liigat

#### Ei-lisensioidut liigat
*  Englannin valioliiga
*  Bundesliiga
*  Ligue 1

#### Lisensioidut joukkueet ei-lisensioiduista liigoista

#### Muita ei-lisensioituja liigajoukkueita
Suluissa pelissä käytetty nimi.

### Maajoukkueet

## Lähteet
Juha Salo

**Juha Salolla** voidaan tarkoittaa seuraavia henkilöitä:

* Juha Salo (s. 1966), jääkiekkoilija 
* Juha Salo (s. 1976), ralliautoilija.
Nieuw-Lekkerland

**Nieuw-Lekkerland** on Alankomaissa Etelä-Hollannin provinssissa Lek-joen varrella sijaitseva kunta. Asukkaita kunnassa on 9&nbsp;533 (30.6.2008) ja väestötiheys on 917 as./km². Kunnan pinta-ala on 12,77 neliökilometriä, josta vettä on 2,37 km². Nieuw-Lekkerlandin pormestari on Rinus Houtman.

Kunnan asutuskeskukset ovat Nieuw-Lekkerland (keskuspaikkakunta) ja Kinderdijk. Nieuw-Lekkerlandin ja naapurikunta Alblasserdamin alueilla Kinderdijkissä sijaitsee tuulimyllyryhmä, joka ollut vuodesta 1997 lähtien UNESCOn maailmanperintökohde.

Kunta sijaitsee Alblasserwaard-polderin luoteisosassa. Nieuw-Lekkerlandin naapurikunnat ovat Nederlek pohjoisessa, Liesveld koillisessa, Graafstroom kaakossa, Alblasserdam etelässä ja Ridderkerk lännessä.

## Lähteet

## Aiheesta muualla

* Virallinen kotisivu  
* Kunnan kartta
Juha Salo (jääkiekkoilija)

**Juha Salo** (19. helmikuuta 1966 Helsinki) on suomalainen jääkiekkoilija ja salibandyn pelaaja. 

Jääkiekossa Salo oli pelipaikaltaan vasen laitahyökkääjä. Hän edusti koko uransa Helsingin Jokereita. Salon ura kesti vuodesta 1986 vuoteen 1993. Salo oli näin ollen Jokereiden mukana I-divisioonaan putoamisessa, kuin sieltä nousemisessa takaisin SM-liigan ja ensimmäisessä 1990-luvun Suomen mestaruudessa vuonna 1992.

Jääkiekkouran jälkeen Salo pelasi vielä yhdeksän kauden verran salibandyliigaa SSV:ssä ja Viikingeissä. Hän saavutti kahdeksan SM-mitalia, joista neljä kultaa. Hän pelasi myös maajoukkueessa ja oli mukana vuoden 1998 MM-kisojen pronssijoukkueessa.

## Lähteet

## Aiheesta muualla
*
James Bolam

**James Christopher Bolam** (s. 16. kesäkuuta 1935 Sunderland, Tyne-and-Wear, Englanti) on englantilainen näyttelijä. Hänet tunnetaan tohtori Arthur Gilderinä tv-sarjassa *[[Naapureita ja ystäviä]]* (*Born and Bred*), Jack Halfordina sarjassa *[[Ryhmä Pullman]]* ja Jack Fordina sarjassa *[[When the Boat Comes In]]*. Hän on näytellyt myös tv-sarjoissa *[[Midsomerin murhat]]* ja *[[Yorkshiren etsivät]]*.

Englannin kuningatar Elisabet II myönsi James Bolamille MBE-arvonimen ansioistaan näyttelijänä vuonna 2009.

## Yksityiselämä
James Bolam on naimisissa näyttelijä Susan Jamesonin kanssa. Heillä on yksi tytär. He asuvat Wisborough Greenissä, West Sussexissa. 

## Ehdokkuudet
* BAFTA TV Award-ehdokkuus, Paras näyttelijä (1977, 1978)

## Lähteet

## Aiheesta muualla
* James Bolam IMDb:ssä
Oulaisten Huima

** Oulaisten Huima ry** on Oulaisissa toimiva urheiluseura, joka on perustettu vuonna 1909. Seura toimii yleisseurana ja sen lajivalikoimassa ovat hiihto, jalkapallo, lentopallo, painonnosto, pesäpallo, suunnistus ja yleisurheilu.

## Jalkapallo

OuHun miesten joukkue pelasi jalkapalloa kaudella 2021 Länsi-Suomen Keski-Pohjanmaan Kutosessa. .

## Pesäpallo
Naisten joukkue pelasi kaudella 2021 Suomensarjan pohjoislohkossa.
. Miesten joukkue pelasi maakuntasarjassa.

## Lähteet

## Aiheesta muualla
*Kotisivut
Alun Armstrong

**Alan J. ”Alun” Armstrong** (s. 17. heinäkuuta 1946 Annfield Plain, County Durham, Englanti) on englantilainen näyttelijä. Hänet tunnetaan esimerkiksi elokuvasta *[[Toinen nuoruus]]* (2004) ja televisiosarjasta *[[Ryhmä Pullman]]*, jossa hän esittää Brian Lanea. Armstrong on näytellyt myös muun muassa elokuvissa *[[Van Helsing]]*, *[[Rakkaudesta Sinatraan]]*, *[[Valkoinen metsästäjä, musta sydän]]* ja *[[Eragon (elokuva)|Eragon]]*.

Teatterin puolella Armstrong tunnetaan muun muassa roolistaan Thénardierina West Endin alkuperäisessä *[[Les Misérables (musikaali)|Les Misérables]]* -tuotannossa 1980-luvulla. Vuonna 1994 Armstrong palkittiin Olivierilla pääosastaan Royal National Theatren musikaalissa *[[Sweeney Todd]]*.

Armstrongilla on poika Joe (s. 1978), joka on myös näyttelijä.

## Lähteet

## Aiheesta muualla
* 
*
Atlantis-hotelli

**Atlantis-hotelli** on Dubaissa sijaitseva hotelli. Hotelli valmistui syyskuussa 2008, ja se on rakennettu palmun muotoiselle Palm Jumeirah -saarelle. Hotellihuoneita on 1 539. Hotellissa sijaitsee myös vesipuisto ja delfiiniallas. Hotelli on suunniteltu Bahamalla sijaitsevan Atlantis Paradise Island -hotellin mukaan. 

## Lähteet
Kultainen vasikka

**Kultainen vasikka** (vuoden 1992 raamatunsuomennoksessa *kultainen sonni*) oli Raamatun mukaan israelilaisten Mooseksen poissa ollessa rakentama epäjumalankuva. Tapauksesta kerrotaan Toisen Mooseksen kirjan 32. luvussa. Sen mukaan Mooses nousi Siinainvuorelle keskustelemaan Jumalan kanssa. Hänen viipyessään kansa halusi jonkin jumalan jota palvoa, ja niin he keräsivät kaiken heillä hallussaan olleen kullan ja muotoilivat siitä vasikkaa esittävän veistoksen, joka selitettiin Jumalan kuvaksi tai symboliksi. Se oli rikos Mooseksen kymmenen käskyn ensimmäistä käskyä vastaan, johon sisältyi myös kielto tehdä palvottavia kuvia.

Rangaistukseksi Mooses määräsi vasikan sulatettavaksi, minkä jälkeen sen kulta oli jauheena sekoitettava veteen ja juotava.

Jotkut raamatuntutkijat ovat arvelleet kertomuksen liittyvän egyptiläisen Apis-jumalan palvontaan, jonka oli täytynyt tulla varhaisille israelilaisille tunnetuksi heidän ollessaan Egyptissä. 

## Aiheesta muualla
Linder (suku)

**Linder** on suomalainen suku, joka on Suomen suuriruhtinaskunnan aikana aateloitu.

Suku on peräisin Ruotsin Smålandin Lenhovdasta (kirjoitettu aiemmin muodossa Lindhovda tai Lindhofda), jossa se tunnetaan 1500-luvulta alkaen. Metsänvartija Ögge Andersinpojan poika Magnus Oegidii eli Öggenpoika otti Uppsalan yliopistoon kirjoittautuessaan kotipitäjänsä nimestä johdetun sukunimen *Linder*. Magnus Linder muutti Suomeen vuonna 1744, sai Suomen vuorimestarin viran ja meni naimisiin Mustion ruukinpatruunan Henric Johan Kreijin tyttären kanssa. Magnus Linderin pojanpoika, everstiluutnanti Carl Anton Linder aateloitiin vuonna 1830 ja tämän suku introdusoitiin Suomen ritarihuoneeseen vuonna 1832 aatelisena sukuna numero 193. Carl Anton Linder adoptoi vuonna 1833 vanhemman veljensä, vuorineuvos ja Mustion () ruukin omistaja Magnus Linderin, joka kohotettiin vapaaherralliseen arvoon vuonna 1859 ja introdusoitiin seuraavana vuonna vapaaherrallisena sukuna numero 44, nimellä **Linder af Svartå**. Tämä vapaaherrallinen sukuhaara kuitenkin sammui vuonna 1896.

Ruukin ohella Linderin suku on omistanut Mustion kartanon Karjaalla vuodesta 1766 vuoteen 1936 sekä uudelleen vuodesta 1985. Suku omisti myös Suomen suurimpiin kartanoihin kuuluneen Kytäjän kartanon Hyvinkäällä vuosina 1861–1928.

## Suvun jäseniä
* Magnus Linder (1709–1799), Suomen vuorimestari, Mustion ruukin omistaja
* Magnus Linder (1751–1801), ruukinpatruuna, Mustion linnan rakennuttaja, Magnus Linderin (1709–1799) poika
* Magnus Linder (1792–1863), vapaaherra, ruukinpatruuna ja vuorineuvos, Magnus Linderin (1751–1801) poika
* Carl Anton Linder (1795–1866), everstiluutnantti, kartanonomistaja, Magnus Linderin (1751–1801) poika
* Fridolf Linder (1823–1896), Mustion sääntöperintötilan haltija, vapaaherra,  juristi ja virka- ja valtiopäivämies, Magnus Linderin (1792–1863) poika
* Constantin Linder (1836–1908), maamarsalkka, ministerivaltiosihteeri, kartanonomistaja (1. puoliso kreivitär Marie Musin-Puškin), Carl Anton Linderin poika
* Ernst Linder (1838–1868), lehtimies, liberaali poliitikko, Carl Anton Linderin poika
* Hjalmar Linder (1862–1921), Lojo Cellulosafabriks Aktiebolagin perustaja, Constantin Linderin poika ensimmäisestä avioliitosta (puoliso vuosina 1896–1899 Sophie Mannerheim)
* Ernst Linder (1868–1943), suomalaissyntyinen ruotsalainen kenraali, Ernst Linder vanhemman poika
* Paul Linder (1873–1940), eversti, Constantin Linderin poika toisesta avioliitosta
* Catharina ”Kitty” Linder (1887–1969), marsalkka Gustaf Mannerheimin mahdollinen rakastajatar, Constantin Linderin tytär toisesta avioliitosta
* Magnus Linder (1929–2016), Mustion linnan omistaja

## Lähteet

## Aiheesta muualla
* Mustion Linna palasi suvun omistukseen ja Puhkesi kukoistukseen  – *Apu*-lehti
* *Finlands ridderskaps och adels kalender 1956*, s. 282–283
Dennis Waterman

**Dennis Waterman** (24. helmikuuta 1948 Clapham, Lontoo, Englanti – 8. toukokuuta 2022 Espanja) oli englantilainen näyttelijä. Hänet tunnetaan muun muassa tv-sarjasta *[[Ryhmä Pullman]]*, jossa hän näyttelee Gerry Standingia. Hän näytteli myös elokuvissa mm. *[[Back in Business]]* ja sarjoissa *[[Minder]]* ja *[[The Sweeney]]*.

Watermanin esittämä *Minderin* tunnuskappale "I Could Be So Good For You" nousi kolmanneksi Britannian singlelistoilla marraskuussa 1980. Kappale mainitaan usein Dennis Watermanin säveltämäksi, mutta todellisuudessa sen sävelsi hänen silloinen puolisonsa Patricia Waterman.

Waterman oli neljä kertaa naimisissa ja hänellä on kaksi lasta.

## Palkinnot
* Evening Standard British Film Award, lupaava nuori näyttelijä (1978)

## Lähteet

## Aiheesta muualla
*
Astyokhe

**Astyokhe** (, ) oli kreikkalaisessa mytologiassa useamman eri naishahmon nimi.

## Laomedonin tytär
Astyokhe, Troijan kuninkaan Laomedonin tytär, oli Priamoksen sisar, Telefoksen puoliso ja Eurypyloksen äiti.

## Aktorin tytär
Astyokhe, Aktorin tytär, synnytti Areelle Askalafoksen.

## Simoeisin tytär
Astyokhe, jokijumala Simoeisin tytär, oli Dardanian Erikhthonioksen puoliso ja Trosin äiti.

## Atreuksen tytär
Astyokhe, Atreuksen tytär, oli Agamemnonin ja Menelaoksen sisar, Strofioksen puoliso ja Pyladeksen äiti. Häneen ilmeisesti viitataan myös nimellä Anaksibia.

## Amfionin tytär
Astyokhe, Amfionin ja Nioben tytär, jonka Artemis surmasi nuolillaan sen jälkeen kun hänen äitinsä pilkkasi Leto tämän lapsien lukumäärästä.

## Fylaksen tytär
Astyokhe, Efyran kuninkaan Fylaksen tytär, jonka kanssa Herakles makasi valloitettuaan kaupungin. Suhteen tuloksena syntyi Tlepolemos.

## Lähteet
Diabolic Symphony

__NOTOC__
**Diabolic Symphony** on ruotsalaisen power metal -yhtye Steel Attackin viides studioalbumi. Se julkaistiin 21. huhtikuuta 2006.

## Kappaleet
#
#
#
#
#
#
#
#
#
#
#
#

## Kokoonpano
* Ronny Hemlin – laulu
* John Allan – kitara
* Johan Jalonen Penn – kitara
* Anden Andersson – basso
* Tony Elfving – rummut
* Jonas Kjellgren ja Ronny Hemlin – kosketinsoittimet ja ohjelmointi

## Arvostelut
* Imperiumi.net: 

## Lähteet

## Aiheesta muualla
* 
*
Asklepios Tralleislainen

**Asklepios Tralleislainen** (, ; k. n. 560–570) oli kreikkalainen uusplatonilainen filosofi. Hän oli kotoisin Tralleiksesta Vähästä-Aasiasta. Asklepios oli Aleksandriassa opettaneen Ammonios Hermeiaan oppilas.

Asklepios kirjoitti kommentaareja, joista on säilynyt kaksi:

* Kommentaari Aristoteleen *[[Metafysiikka (Aristoteles)|Metafysiikkaan]]*, kirjat I–VII.
* Kommentaari Nikomakhoksen teokseen *Johdanto aritmetiikkaan*.

Kumpikin teos vaikuttaa koostuvan Ammonioksen luennoista tehdyistä muistiinpanoista.

## Lähteet
Viinipuu

**Viinipuu** on suomalaislaulaja Viktor Klimenkon studioalbumi. Se julkaistiin vuonna 1999.

Albumi sisältää orkesterisovituksia tunnetuista virsistä.

## Kappaleet
# 
# 
# 
# 
# 
# 
# 
# 
# 
# 

## Lähteet
* *Viinipuu* -CD (VLCD-1043)
Andreas Feininger

**Andreas Bernhard Lyonel Feininger** (27. joulukuuta 1906 – 18. helmikuuta 1999) oli yhdysvaltalainen valokuvaaja, joka julkaisi myös valokuvaustekniikkaa koskevaa kirjallisuutta. Hänet muistetaan myös luonnon rakenteiden tutkijana.

## Elämäkerta
Feininger syntyi Pariisissa Ranskassa, saksalais-amerikkalaiseen perheeseen. Hänen isänsä, taidemaalari Lyonel Feininger, syntyi New Yorkissa vuonna 1871. Hänen isoisänsä isä muutti Durlachista Saksasta Yhdysvaltoihin vuonna 1848.

Feininger kasvoi ja opiskeli arkkitehdiksi Saksassa, missä hänen isänsä maalasi ja opetti Bauhausissa. Vuonna 1936 hän jätti arkkitehtuurin, muutti Ruotsiin ja keskittyi valokuvaamiseen. Ennen toista maailmansotaa 1939 Feininger muutti Yhdysvaltoihin, missä hän ryhtyi freelance-valokuvaajaksi ja vuonna 1943 meni mukaan *[[Life (lehti)|Life]]*-lehteen, jossa hän työskenteli vuoteen 1962.

Feininger tuli kuuluisaksi New York -aiheisista valokuvistaan. Hän kuvasi paljon luonnon rakenteita, luita, kuoria, kasveja, mutta harvoin ihmisiä tai muotokuvia. Feininger kirjoitti kattavia valokuvauksen käsikirjoja, joista tunnetuin on *The Complete Photographer*. Vuonna 1966 American Society of Media Photographers (ASMP) palkitsi Feiningerin Robert Leavitt -palkinnolla. Vuonna 1991 International Center of Photography palkitsi Feiningerin elämäntyön saavutuksista. 

Nykyisin Feiningerin valokuvia on Center for Creative Photographyn, Museum of Modern Artin, Metropolitan Museum of Artin, National Gallery of Artin, Lontoon Victoria and Albert Museumin sekä George Eastman Housen pysyvissä kokoelmissa.

## Teokset
**Menschen vor der Kamera* (1934)
**Entwickeln, Kopieren, Vergrossern* (1936)
**Aufnahme-Technik* (1936)
**Fotografische Gestaltung* (1937)
**New Paths in Photography* (1939)
**Exakta - Ein Weg zu Foto-Neuland* (1939)
**Motive im Gegenlicht (1939)
**New York* (1945)
**Feininger on Photography* (1949)
**The Face of New York* (teksti Susan E. Lyman) (1954)
**Advanced Photography, New York* (1952)
**Reprint, New York* (1953)
**Successful Color Photography* (1954)
**Successful Photography* (1954)
**Changing America* (1955)
**The Creative Photographer* (1955)
**The Anatomy of Nature* (1956)
**Total Picture Control*(1961)
**Maids, Madonnas and Witches* (1961)
**Leaves. New York* (1984)
**The World Through My Eyes*(1963)
**New York* (1964)
**Lyonel Feininger: City at the Edge of the World* (teksti T. Lux) (1965)
**Feininger. New York* (1965)
**The Complete Photographer* (1965)
**Forms of Nature and Life* (1966)
**Trees* (1968)
**Basic Color Photography* (1969)
**Shells* (1972)
**Andreas Feininger* (teksti Ralph Hattersley) (1973)
**Principles of Composition* (1973)
**Photographic Seeing* (1973)
**Roots of Art* (1974)
**The Perfect Photograph* (1974)
**Darkroom Techniques* (1974) 
**Light and Lighting in Photography* (1976)
**Feininger's Chicago* (1980)
**Feininger's Hamburg* (1980)
**Industrial America'' (1981)

## Aiheesta muualla

*Introduction to Feininger at George Eastman House 
*ASMP haastattelu Andreas Feininger 
* Andreas Feiningerin valokuvat
Tarvepainatus

**Tarvepainatus** (, lyhyesti POD) on painamistekniikka ja liiketoiminnan prosessi, jossa julkaisua painetaan vain sillä hetkellä tarvittava määrä, “täsmäpainos“. Varastoon ei paineta mitään, mutta painovalmis tiedosto tallennetaan sähköiseen varastoon odottamaan uusintapainosta. Digipainossa painaminen on nopeaa, minkä vuoksi se soveltuu parhaiten tarvepainatukseen. Esivalmisteluja ja työvaiheita tarvitaan vähemmän kuin perinteisessä painossa. Usein myös sidonta tehdään automaattisesti suoraan painovaiheen jälkeen.

## Tyypillisiä käyttöaloja
* Ensipainokset, joita painetaan pieni painos ja joiden painosriski on suuri
* Jälkipainokset
* Loppuunmyytyjen painosten uudet painokset
* Hitaasti liikkuvat, jatkuvasti myytävät teokset
* Säännöllisesti päivitettävät teokset

## Edut kustantamoille
* Kannattavuuden lisääntyminen, painoksen esirahoitus- ja varastointi- sekä käsittelykustannusten jäädessä pois
* Teosvalikoiman monipuolisuuden varmistaminen ja sen myötä kustantamoprofiilin hiominen
* Hylkykappaleiden ja pilkkahintaan myytävien teosten välttäminen
* Tehokkuuden lisääntyminen Drop Shipment -periaatteen ansiosta (täysin sähköinen yhteys kustantamoiden toimituspalveluihin)
* Investoinnit kirjailijoiden kanssa tehtyihin sopimuksiin ja teoksen oikeuksien varmistaminen 
* Kohderyhmälle suunnattu markkinointi sekä yksilölliset luku- ja koepainokset kirjailijoille, toimittajille jne.

## Tutkijoille ja yrityksille
Korkeakoulujen opettajat, dosentit, opiskelijat ja vastavalmistuneet julkaisevat tarvepainatuksena tieteellisiä tekstejä, kuten esseitä, seminaaritöitä, pro gradu -tutkielmia, lisensiaatin tutkielmia tai väitöskirjoja. Esimerkiksi yliopistojen vaatimat pakolliset kappaleet voidaan painattaa näin pienenä painoksena. Lisäetuna on, että teosten sisältöä voidaan päivittää koska vain ja ilman suurta vaivannäköä.
Mel Allen

**Mel Allen** (synt. **Melvin Allen Israel** 14. helmikuuta 1913 Birmingham, Alabama &ndash; 16. kesäkuuta 1996) oli yhdysvaltalainen urheiluselostaja ja radiotoimittaja.

Allen aloitti CBS:llä kuuluttajana vuonna 1937. Vuonna 1939 hän alkoi selostamaan aluksi sekä New York Giantsien että Yankeesien otteluita, kunnes hänestä lopulta tuli *The Voice of the Yankees*. Vuonna 1943 Allen astui armeijaan, jossa ollessaan hän muutti nimensä  virallisesti Mel Alleniksi. Armeijasta palattuaan hän jatkoi baseball-otteluiden selostamista ja muun muassa selosti All-Stars ottelun 24 kertaa.

Mel Allen nimettiin Radio Hall of Fameen vuonna 1988.

## Lähteet

## Aiheesta muualla
*The Extraordinary Life of Mel Allen  
*The Baseball Biography project: Mel Allen
We Cum from Brooklyn

**We Cum from Brooklyn** on Leningrad Cowboys -yhtyeen vuonna 1992 julkaistu albumi. Albumia julkaistaessa Leningrad Cowboys -yhtyeellä oli levy-yhtiösopimus Johanna Kustannus OY:n kanssa. 

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
#  (Ei alkuperäisellä LP:llä)

## Lähteet

## Aiheesta muualla
* We Cum from Brooklyn discogs.com -sivustolla